# Azer Mirzoev

Azer Mirzoev (nascut el 28 de març de 1978), és un jugador d'escacs àzeri, resident a Catalunya, que té el títol de Gran Mestre des de 2001.
A la llista d'Elo de la FIDE de l'octubre de 2020, hi tenia un Elo de 2430 punts, cosa que en feia el jugador número 21 (en actiu) de l'Azerbaidjan. El seu màxim Elo va ser de 2617 punts, a la llista de novembre de 2011 (posició 158 al rànquing mundial).

## Resultats destacats en competició

Mirzoev ha participat en nombrosíssims torneigs oberts a Espanya i a Catalunya. El 2002, guanyà l'Obert Ciutat de Balaguer, i el 2003, el de Torredembarra. El 2004 fou tercer al Circuit Català d'Oberts Internacionals d'Escacs (el campió fou Víktor Moskalenko). Obtingué el quart lloc a l'obert de Balaguer de 2004 (el campió fou Ramón Mateo).
El 2006 fou primer al Magistral d'Elgoibar, i acabà segon al Circuit Català, rere Marc Narciso. El 2007 fou segon a l'Obert Internacional d'Escacs de La Pobla de Lillet (el campió fou Artur Kogan), i tercer a Madrid (Torneig de Mestres de la Federació Madrilenya, el campió fou Renier Vázquez Igarza) El 2008, guanyà els oberts de Coria del Río, vila de Salou, i La Pobla de Lillet.
El 2009, fou 1r a l'obert de Sant Sebastià. El 2010, fou 1r a Calvi, empatà als llocs 1r–2n amb Omar Almeida Quintana al XVIII torneig internacional d'Albacete, i guanyà el XX Magistral d'Elgoibar.
El 2011, fou 1r al XXI Magistral d'Elgoibar, assolint així el seu tercer títol en aquest torneig. El 2012 guanyà el XIII Obert Internacional d'Escacs de Figueres Miquel Mas.

## Referències

* 1 2 «Azer Mirzoev se sincera» (en castellà). ChessBase. [Consulta: 23 desembre 2011].
* ↑ «Nota biogràfica d'Azer Mirzoev» (en anglès). Chessgames.com. [Consulta: 23 desembre 2011].
* ↑ «"Rànquing d'escaquistes per federació: Azerbaidjan"» (en anglès). lloc web de la FIDE. [Consulta: 9 octubre 2020].
* ↑ Posició al rànquing mundial i evolució Elo d'Azer Mirzoev «benoni.de» (en alemany). Arxivat de l'original el 2014-03-21. [Consulta: 23 desembre 2011].
* ↑ «Resultats complets del I Circuit Català». Lloc web de la Federació Catalana d'Escacs. Arxivat de l'original el 2014-03-20. [Consulta: 20 març 2014].
* ↑ «Obert de Balaguer 2004, classificació». Ajedrez Noticias Diarias. [Consulta: 9 octubre 2020].
* ↑ Crowther, Mark. «XVI Magistral Elgoibar» (en anglès). TWIC 632: London Chess Center, 18-12-2006. [Consulta: 23 desembre 2011].
* ↑ «Resultats complets del III Circuit Català». Lloc web de la Federació Catalana d'Escacs. Arxivat de l'original el 2013-10-29. [Consulta: 20 març 2014].
* ↑ «Resum resultats XVII Obert». chess-results.com. [Consulta: 5 juliol 2015].
* ↑ «Torneo Maestros Federacion Madrileña». FIDE. [Consulta: 9 octubre 2020].
* ↑ «Resum resultats XVIII Obert de La Pobla de Lillet». chess-results.com. [Consulta: 5 juliol 2015].
* ↑ Crowther, Mark. «XIX Open de Gros» (en anglès). TWIC 778: London Chess Centre, 05-10-2009. Arxivat de l'original el 2012-04-01. [Consulta: 23 desembre 2011].
* ↑ Crowther, Mark. «7th Balagne Open» (en anglès). TWIC 808: London Chess Centre, 03-05-2010. Arxivat de l'original el 2012-04-01. [Consulta: 23 desembre 2011].
* ↑ «Tournament report November 2010» (en anglès). FIDE. [Consulta: 23 desembre 2011].
* ↑ «Azer Mirzoev revalida el título del Magistral de Elgoibar» (en castellà). Diari ABC, 20-12-2011. Arxivat de l'original el 2014-04-09. [Consulta: 23 desembre 2011].
* ↑ Jabi León. «Azer Mirzoev se hace con su tercera txapela» (en castellà). noticiasdegipuzkoa.com, 21-12-2011. [Consulta: 23 desembre 2011].
* ↑ «Classificació final del XIII Obert Internacional». Chess Results. [Consulta: 26 març 2014].